ข้อบังคับสภามหาวิทยาลัยราชภัฏสวนสุนันทาข้อบังคับสภามหาวิทยาลัยราชภัฏสวนสุนันทาว่าด้วยสภาคณาจารย์และข้าราชการพ.ศ. ๒๕๕๑[๑] โดยที่เป็นการสมควรปรับปรุงข้อบังคับมหาวิทยาลัยราชภัฏสวนสุนันทาว่าด้วยสภาคณาจารย์และข้าราชการให้มีความเหมาะสมสอดคล้องกับพระราชบัญญัติมหาวิทยาลัยราชภัฏ พ.ศ. ๒๕๔๗ พระราชบัญญัติระเบียบข้าราชการพลเรือนในสถาบันอุดมศึกษาพ.ศ ๒๕๔๗ และระเบียบสภามหาวิทยาลัยราชภัฏสวนสุนันทา ว่าด้วยพนักงานมหาวิทยาลัยพ.ศ. ๒๕๕๐อาศัยอำนาจตามความในมาตรา๑๘ (๒) และมาตรา ๒๓ แห่งพระราชบัญญัติมหาวิทยาลัยราชภัฏ พ.ศ. ๒๕๔๗สภามหาวิทยาลัยราชภัฏสวนสุนันทาในคราวประชุมครั้งที่ ๒/๒๕๕๑ เมื่อวันที่ ๓๐ มกราคม๒๕๕๑ จึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับสภามหาวิทยาลัยราชภัฏสวนสุนันทาว่าด้วยสภาคณาจารย์และข้าราชการ พ.ศ. ๒๕๕๑ข้อ๒ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ให้ยกเลิกข้อบังคับมหาวิทยาลัยราชภัฏสวนสุนันทาว่าด้วยสภาคณาจารย์และข้าราชการ พ.ศ. ๒๕๔๗บรรดาระเบียบข้อบังคับ คำสั่งและประกาศอื่นใดในส่วนที่กำหนดไว้แล้วในข้อบังคับนี้หรือซึ่งขัดหรือแย้งกับข้อบังคับนี้ให้ใช้ข้อบังคับนี้แทนข้อ๔ ในข้อบังคับนี้มหาวิทยาลัย หมายความว่ามหาวิทยาลัยราชภัฏสวนสุนันทาสภามหาวิทยาลัย หมายความว่าสภามหาวิทยาลัยราชภัฏสวนสุนันทาอธิการบดี หมายความว่าอธิการบดีมหาวิทยาลัยราชภัฏสวนสุนันทาคณะ หมายความว่า คณะตามประกาศกระทรวงศึกษาธิการเรื่อง การแบ่งส่วนราชการในมหาวิทยาลัยราชภัฏสวนสุนันทา พ.ศ. ๒๕๔๙คณาจารย์ประจำ หมายความว่าข้าราชการพลเรือนในสถาบันอุดมศึกษาผู้ดำรงตำแหน่งวิชาการ ซึ่งทำหน้าที่สอนและวิจัยหรือทำหน้าที่วิจัยโดยเฉพาะ ได้แก่ ตำแหน่งศาสตราจารย์ รองศาสตราจารย์ผู้ช่วยศาสตราจารย์ อาจารย์ หรือตำแหน่งอื่นตามที่กฎหมายว่าด้วยระเบียบข้าราชการพลเรือนในสถาบันอุดมศึกษากำหนดข้าราชการ หมายความว่า ข้าราชการในตำแหน่งทั่วไปวิชาชีพเฉพาะหรือเชี่ยวชาญเฉพาะตามที่กฎหมายว่าด้วยระเบียบข้าราชการพลเรือนในสถาบันอุดมศึกษากำหนดผู้ดำรงตำแหน่งผู้บริหาร หมายความว่า ตำแหน่งผู้บริหารตามที่พระราชบัญญัติระเบียบข้าราชการพลเรือนในสถาบันอุดมศึกษาพ.ศ ๒๕๔๗ มาตรา ๑๘ (ข)กำหนดและตำแหน่งผู้บริหารในหน่วยงานที่สภามหาวิทยาลัยมีมติให้จัดตั้งขึ้นพนักงานมหาวิทยาลัย หมายความว่า พนักงานประจำตามระเบียบสภามหาวิทยาลัยว่าด้วยพนักงานมหาวิทยาลัย พ.ศ. ๒๕๕๐พนักงานราชการ หมายความว่าพนักงานราชการตามระเบียบสำนักนายกรัฐมนตรี ว่าด้วยพนักงานราชการ พ.ศ. ๒๕๔๗ซึ่งปฏิบัติงานต่อเนื่องที่มหาวิทยาลัยในตำแหน่งนั้นมาไม่น้อยกว่าหนึ่งปีประธาน หมายความว่า ประธานสภาคณาจารย์และข้าราชการกรรมการ หมายความว่า กรรมการสภาคณาจารย์และข้าราชการคณะกรรมการเลือกตั้ง หมายความว่าคณะกรรมการเลือกตั้งสภาคณาจารย์และข้าราชการข้อ๕ให้อธิการบดีเป็นผู้รักษาการตามข้อบังคับนี้ และมีอำนาจออกระเบียบประกาศหรือคำสั่ง เพื่อประโยชน์ในการปฏิบัติตามข้อบังคับนี้ในกรณีที่มีปัญหาเกี่ยวกับการปฏิบัติตามข้อบังคับนี้ให้อธิการบดีโดยความเห็นชอบของคณะกรรมการบริหารมหาวิทยาลัยมีอำนาจตีความวินิจฉัยหมวด ๑สภาคณาจารย์และข้าราชการ ข้อ๖องค์ประกอบและหลักเกณฑ์การได้มาซึ่งสภาคณาจารย์และข้าราชการให้เป็นไปดังนี้(๑)ประธานซึ่งมาจากการเลือกตั้งทั่วไป โดยคณาจารย์ประจำ ข้าราชการพนักงานราชการและพนักงานมหาวิทยาลัยเป็นผู้มีสิทธิเลือก(๒)กรรมการจากคณะคณะละหนึ่งคนซึ่งมาจากการเลือกตั้งโดยคณาจารย์ประจำในคณะนั้นเป็นผู้มีสิทธิเลือก(๓)กรรมการจากข้าราชการจำนวนหนึ่งคน ซึ่งมาจากการเลือกตั้งโดยข้าราชการเป็นผู้มีสิทธิเลือก(๔)กรรมการจากคณาจารย์ประจำ และข้าราชการ จำนวนสิบสามคน ซึ่งมาจากการเลือกตั้งโดยคณาจารย์ประจำ ข้าราชการ เป็นผู้มีสิทธิเลือก(๕)กรรมการจากพนักงานราชการและพนักงานมหาวิทยาลัยจำนวนสองคนซึ่งมาจากการเลือกตั้งโดย(ก)เลือกตั้งมาจากพนักงานราชการและพนักงานมหาวิทยาลัยตำแหน่งวิชาการจำนวนหนึ่งคน(ข)เลือกตั้งมาจากพนักงานราชการและพนักงานมหาวิทยาลัยตำแหน่งสนับสนุนวิชาการจำนวนหนึ่งคนกรรมการตาม(๕) เป็นผู้เข้าร่วมประชุมและเป็นผู้มีสิทธิแสดงความคิดเห็นและให้มีสิทธิได้รับเบี้ยประชุมกรรมการตามระเบียบสภามหาวิทยาลัย ว่าด้วยเบี้ยประชุมกรรมการการคำนวณสัดส่วนกรรมการตาม(๔) ให้คำนวณตามสัดส่วนของคณาจารย์ประจำและจำนวนข้าราชการถ้าเศษส่วนของจำนวนคณาจารย์และข้าราชการกลุ่มใดกลุ่มหนึ่งเหลือมากกว่าให้คิดเป็นหนึ่งคนหากเศษส่วนของจำนวนคณาจารย์ประจำและข้าราชการเหลือเท่ากันให้ใช้วิธีจับฉลาก ทั้งนี้ รวมแล้วต้องไม่เกินสิบสามคนให้สภาคณาจารย์และข้าราชการเลือกกรรมการเป็นรองประธานคนที่หนึ่ง และรองประธานคนที่สองและเลือกกรรมการอีกคนหนึ่งเป็นเลขานุการข้อ๗ ผู้ดำรงตำแหน่งประธานต้องมีคุณสมบัติดังต่อไปนี้(๑)เป็นคณาจารย์ประจำหรือข้าราชการในสังกัดมหาวิทยาลัย(๒)สำเร็จการศึกษาไม่ต่ำกว่าปริญญาตรีหรือเทียบเท่าจากมหาวิทยาลัยหรือสถาบันอุดมศึกษาอื่นที่สภามหาวิทยาลัยรับรอง(๓)เป็นผู้สอนหรือมีประสบการณ์ทางการบริหารในมหาวิทยาลัยหรือสถาบันอุดมศึกษาอื่นที่สภามหาวิทยาลัยรับรองมาแล้วไม่น้อยกว่าห้าปีนับถึงวันสมัครข้อ๘ผู้ดำรงตำแหน่งกรรมการทุกประเภทต้องเป็นคณาจารย์ประจำ ข้าราชการพนักงานราชการหรือพนักงานมหาวิทยาลัยในสังกัดมหาวิทยาลัย แล้วแต่กรณีข้อ๙ประธานและกรรมการต้องมิได้เป็นผู้ดำรงตำแหน่งผู้บริหารอยู่ในวันที่สมัครเข้ารับการเลือกตั้งข้อ๑๐ให้ประธานและกรรมการมีวาระการดำรงตำแหน่งคราวละสามปีนับแต่วันที่มหาวิทยาลัยประกาศผลการเลือกตั้งและอาจได้รับการเลือกตั้งอีกได้ทั้งนี้ ประธานจะดำรงตำแหน่งเกินสองวาระติดต่อกันไม่ได้นอกจากการพ้นจากตำแหน่งตามวาระในวรรคหนึ่งแล้วประธานและกรรมการพ้นจากตำแหน่งเมื่อ(๑)ตาย(๒)ลาออก(๓)พ้นจากการเป็นคณาจารย์ประจำ ข้าราชการพนักงานราชการหรือพนักงานมหาวิทยาลัยในสังกัดมหาวิทยาลัย(๔)สภามหาวิทยาลัยมีมติให้ถอดถอนตามที่ได้กำหนดไว้ในข้อ ๒๑(๕)สภาคณาจารย์และข้าราชการโดยคะแนนเสียงไม่น้อยกว่าสองในสามของจำนวนกรรมการเท่าที่มีอยู่มีมติให้ออกเพราะมีความประพฤติเสื่อมเสียบกพร่องต่อหน้าที่ หรือหย่อนความสามารถ(๖)ขาดการประชุมติดต่อกันสามครั้งโดยไม่มีเหตุอันสมควรและไม่ได้แจ้งต่อประธานเป็นลายลักษณ์อักษร(๗)ได้รับการแต่งตั้งเป็นผู้ดำรงตำแหน่งผู้บริหารข้อ๑๑ ก่อนครบวาระการดำรงตำแหน่งประธานและกรรมการสภาคณาจารย์และข้าราชการไม่น้อยกว่า๓๐ วัน ให้มหาวิทยาลัยดำเนินการแต่งตั้งคณะกรรมการขึ้นคณะหนึ่ง เรียกว่า คณะกรรมการเลือกตั้งจำนวนไม่น้อยกว่าห้าคน โดยมีอธิการบดีเป็นประธานทำหน้าที่ดำเนินการเลือกตั้งประธานและกรรมการสภาคณาจารย์และข้าราชการตามข้อ ๖การเลือกตั้งสภาคณาจารย์และข้าราชการให้ดำเนินการตามหลักเกณฑ์และวิธีการดังต่อไปนี้(๑)การเลือกตั้งประธานและกรรมการให้มีขึ้นในวันเดียวกัน(๒)การรับสมัครเลือกตั้ง การกำหนดคุณสมบัติ การอำนวยการเลือกตั้งการออกเสียงเลือกตั้งและการตรวจนับคะแนนให้คณะกรรมการเลือกตั้งเป็นผู้กำหนดและเสนออธิการบดีประกาศภายในสิบห้าวันนับแต่วันที่ได้รับการแต่งตั้ง(๓)การออกเสียงเลือกตั้งให้ใช้วิธีการเลือกตั้งโดยตรงและลับ(๔)ผู้ดำรงตำแหน่งผู้บริหารไม่มีสิทธิลงคะแนนเลือกตั้งประธานและกรรมการ(๕)การนับคะแนนให้กระทำโดยเปิดเผยและทันทีเมื่อสิ้นสุดการลงคะแนน(๖)การนับคะแนนเสียงถือเสียงข้างมากในแต่ละประเภทถ้าคะแนนในประเภทเดียวกันเสียงเท่ากันให้ใช้วิธีจับฉลากเฉพาะผู้ที่ได้รับคะแนนเท่ากันข้อ๑๒ ให้อธิการบดีประกาศผลการเลือกตั้งนำเสนอสภามหาวิทยาลัยเพื่อรับทราบ และนำเสนอนายกสภามหาวิทยาลัยลงนามในคำสั่งแต่งตั้งประธานและกรรมการข้อ๑๓การเป็นประธานหรือกรรมการตามข้อบังคับนี้ให้มีผลสมบูรณ์นับแต่วันประกาศผลเป็นต้นไปข้อ๑๔ในกรณีที่ประธานหรือกรรมการพ้นจากตำแหน่งก่อนครบวาระให้อธิการบดีประกาศให้ผู้ได้รับคะแนนเสียงเลือกตั้งในประเภทเดียวกันกับผู้ที่พ้นจากตำแหน่งในลำดับถัดไปเข้าดำรงตำแหน่งแทนหากไม่มีผู้ได้รับคะแนนเลือกตั้งในลำดับถัดไปให้ดำเนินการเลือกตั้งซ่อมภายในสามสิบวันนับแต่วันที่ประธานหรือกรรมการผู้นั้นพ้นจากตำแหน่งเว้นแต่วาระการดำรงตำแหน่งของประธานหรือกรรมการจะเหลืออยู่น้อยกว่าเก้าสิบวันมหาวิทยาลัยจะไม่ดำเนินการให้มีผู้ดำรงตำแหน่งแทนก็ได้ ทั้งนี้ โดยให้กรรมการเท่าที่มีอยู่เลือกกรรมการคนหนึ่งทำหน้าที่ประธานให้ผู้ที่เข้าดำรงตำแหน่งประธานหรือกรรมการตามวรรคหนึ่งอยู่ในตำแหน่งเท่ากับวาระที่เหลืออยู่ของผู้ซึ่งตนแทนในกรณีที่ประธานหรือกรรมการพ้นจากตำแหน่งก่อนครบวาระให้สภาคณาจารย์และข้าราชการประกอบด้วยกรรมการเท่าที่มีอยู่มีอำนาจและปฏิบัติหน้าที่ต่อไปได้หมวด ๒การดำเนินงานและการประชุม ข้อ๑๕การใดที่มิได้กำหนดไว้ในข้อบังคับนี้ให้นำข้อบังคับมหาวิทยาลัยราชภัฏสวนสุนันทาว่าด้วย การประชุมสภามหาวิทยาลัย พ.ศ.๒๕๔๗ มาใช้บังคับ โดยอนุโลมตามความจำเป็น และเหมาะสมข้อ๑๖ให้ประธานเรียกประชุมอย่างน้อยเดือนละหนึ่งครั้งเมื่อกรรมการจำนวนไม่น้อยกว่ากึ่งหนึ่งของกรรมการทั้งหมดร้องขอให้มีการประชุมเพื่อกิจการอย่างหนึ่งอย่างใดให้ประธานเรียกประชุมสภาคณาจารย์และข้าราชการภายในสิบวันนับแต่วันที่ได้รับคำร้องขอข้อ๑๗ ให้สภาคณาจารย์และข้าราชการตั้งคณะอนุกรรมการขึ้นตามความเหมาะสมและจำเป็น เพื่อพิจารณาหรือดำเนินการเรื่องต่างๆ ตามที่สภาคณาจารย์และข้าราชการมอบหมายข้อ๑๘ให้การดำเนินงานของสภาคณาจารย์และข้าราชการตามข้อบังคับนี้ถือเป็นการปฏิบัติราชการข้อ๑๙เมื่อมีปัญหาสำคัญที่จำเป็นต้องเรียกประชุมคณาจารย์ประจำ ข้าราชการพนักงานราชการและพนักงานมหาวิทยาลัย ทั้งมหาวิทยาลัยเพื่อปรึกษาหารือ หรือขอมติสภาคณาจารย์และข้าราชการอาจมีมติให้เรียกประชุมคณาจารย์ประจำ ข้าราชการพนักงานราชการและพนักงานมหาวิทยาลัย ทั้งมหาวิทยาลัยก็ได้ให้ประธานเรียกประชุมคณาจารย์ประจำ ข้าราชการ พนักงานราชการและพนักงานมหาวิทยาลัยทั้งมหาวิทยาลัยภายในสิบวัน นับแต่วันที่สภาคณาจารย์และข้าราชการมีมติเช่นว่านั้นคณาจารย์ประจำข้าราชการ พนักงานราชการหรือ พนักงานมหาวิทยาลัยจำนวนไม่น้อยกว่าหนึ่งในสี่ของคณาจารย์ประจำ ข้าราชการพนักงานราชการและพนักงานมหาวิทยาลัย ทั้งหมดอาจเข้าชื่อกันเพื่อร้องขอให้ประธานเรียกประชุมคณาจารย์ประจำข้าราชการ พนักงานราชการและพนักงานมหาวิทยาลัยทั้งหมดก็ได้ให้ประธานเรียกประชุมคณาจารย์ประจำ ข้าราชการ พนักงานราชการและพนักงานมหาวิทยาลัยทั้งมหาวิทยาลัยภายในสิบวันนับแต่วันที่ได้รับคำร้องขอถ้าประธานไม่เรียกประชุมภายในกำหนดเวลาดังกล่าว ให้ผู้ยื่นคำร้องเรียกประชุมเองได้การประชุมตามความในสองวรรคก่อนต้องส่งวาระการประชุมให้คณาจารย์ประจำข้าราชการและ พนักงานมหาวิทยาลัยทุกคนทราบล่วงหน้าไม่น้อยกว่าเจ็ดวัน เว้นแต่เป็นกรณีเร่งด่วน ให้ส่งวาระการประชุมภายในระยะเวลาอันสมควรก่อนมีการประชุมและจะต้องมีคณาจารย์ประจำ ข้าราชการ พนักงานราชการและพนักงานมหาวิทยาลัยเข้าประชุมไม่น้อยกว่ากึ่งหนึ่งของคณาจารย์ประจำ ข้าราชการพนักงานราชการและพนักงานมหาวิทยาลัย ทั้งหมด จึงจะเป็นองค์ประชุมข้อ๒๐ การประชุมคณาจารย์ประจำ ข้าราชการพนักงานราชการและพนักงานมหาวิทยาลัยทั้งมหาวิทยาลัยให้ประธานสภาคณาจารย์และข้าราชการเป็นประธานในที่ประชุมในกรณีที่ประธานและรองประธานไม่อยู่ในที่ประชุมหรือถ้าผู้ยื่นคำร้องขอเป็นผู้เรียกประชุมให้ที่ประชุมเลือกผู้เข้าประชุมคนใดคนหนึ่งเป็นประธานในที่ประชุมการลงมติของที่ประชุมคณาจารย์ประจำข้าราชการ พนักงานราชการและพนักงานมหาวิทยาลัยทั้งมหาวิทยาลัยให้ถือเสียงข้างมากของผู้เข้าประชุมถ้ามีคะแนนเสียงเท่ากันให้ประธานในที่ประชุมออกเสียงเพิ่มอีกเสียงหนึ่งเป็นเสียงชี้ขาดการออกเสียงชี้ขาดจะต้องให้เหตุผลประกอบด้วยข้อ๒๑ หากมีพฤติการณ์ที่นำมาซึ่งความเสื่อมเสียต่อการปฏิบัติหน้าที่สภาคณาจารย์และข้าราชการคณาจารย์ประจำ และข้าราชการ พนักงานราชการหรือพนักงานมหาวิทยาลัยผู้มีสิทธิลงคะแนนเลือกประธานและกรรมการสภาคณาจารย์และข้าราชการตามข้อบังคับนี้จำนวน๑ ใน ๕ อาจเข้าชื่อกันเพื่อเสนอให้สภามหาวิทยาลัยหามาตรการหรือกำหนดให้สภาคณาจารย์และข้าราชการปฏิบัติหน้าที่อย่างมีประสิทธิภาพตามกฎหมายที่เกี่ยวข้องหรือตามที่กำหนดไว้ในข้อบังคับหากไม่ดำเนินการตามมาตรการที่สภามหาวิทยาลัยกำหนดสภามหาวิทยาลัยอาจพิจารณาถอดถอนประธานหรือคณะกรรมการทั้งคณะ แล้วแต่กรณี เพื่อดำเนินการเลือกตั้งใหม่ตามขั้นตอนที่กำหนดไว้ในข้อบังคับนี้ข้อ๒๒สภาคณาจารย์และข้าราชการอาจมีมติด้วยคะแนนเสียงไม่น้อยกว่าสามในสี่ของจำนวนกรรมการทั้งหมดเสนอให้สภามหาวิทยาลัยแก้ไขข้อบังคับนี้ก็ได้ข้อ๒๓ให้ผู้ดำรงตำแหน่งประธานและกรรมการสภาคณาจารย์และข้าราชการที่มีอยู่ในวันที่ข้อบังคับนี้ใช้บังคับปฏิบัติหน้าที่ต่อไปจนกว่าจะครบวาระตามข้อบังคับเดิมจึงจะดำเนินการตามข้อบังคับนี้ประกาศ ณ วันที่ ๓๐มกราคม พ.ศ. ๒๕๕๑กร ทัพพะรังสีนายกสภามหาวิทยาลัยราชภัฎสวนสุนันทาปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษา เล่ม ๑๒๕/ตอนพิเศษ ๖๗ ง/หน้า ๓๓/๓ เมษายน ๒๕๕๑